Tehotytöt
Viholliset

Rähinäpojat (The Rowdyruff Boys) ovat kuin Tehotyttöjen miespuoliset vastakappaleet. Kolmikon loi Mojo Jojo, joka vankilassa ollessaan sai idean luoda kolmikon karatakseen vankilasta ja kostaakseen Tehotytöille. Rähinäpoikiin kuuluvat Rapa, Ripa ja Ropa (engl. Brick, Boomer and Butch).
Mojo Jojo (Mojo Jojo) on Tehotyttöjen "veli" ja apinaroisto, joka oli aikoinaan professori Utoniumin huostassa labrotarioapulaisena. Hän oli silloin nimeltään Jojo mutta muutti elokuvassa nimensä Mojo Jojoksi. Hänestä tuli erittäin älykäs samana hetkenä jolloin Tehotytöt syntyivät, joka oli myös osittain Mojon syytä. Mojo on Tehotyttöjen älykkäin ja samalla yksi pahimpia vihollisia. Hänen suurin tavoitteensa on tuhota Tehotytöt ja hallita Tuusvilleä.
Se (Him) on Tehotyttöjen paholaismainen vihollinen jolla on kaikuva ääni ja hän on samalla yksi pahimmista pahiksista. Hänellä on ilkeät vihreät silmät, isot mustat kengät, punaiset isot saksimaiset kädet ja punainen iho. Hänellä on yliluonnollisia voimia ja hän voi muuttaa ulkonäköään, kuten kerran muuttui isoksi punaiseksi Oktiksi joka on Pipan lempilelu. Sen oikeaa nimeä ei koskaan sanota, koska hän on niin julma, että nimen sanominenkin on tarpeeksi kamalaa.
Prinsessa Hyffe (Princess Morbucks) on Tehotyttöjen ikäinen tyttö. Hän on todellinen nirppanokka. Hänen isänsä on todella rikas ja Prinsessa saa kaiken haluamansa. Hän tuli pahaksi, koska Tehotytöt eivät huolineet häntä tiimiinsä. Hän yrittääkin tulla osaksi Tehotyttöjä, mutta epäonnistuu lähes poikkeuksetta.
Pasi Lunkki (Fuzzy Lumpkins) on kaupungin laidalla asuva juntti, joka ei voi sietää sitä, jos joku tunkeilee hänen maillaan. Pasilla on rajallinen älyllinen kapasiteetti, eikä hän ole läheskään niin aktiivinen ja kunnianhimoinen kuin useimmat sarjan konnat. Hän yleensä rajoittuu ampumaan ketä tahansa, jonka hän löytää mailtaan. Pasi soittaa banjoa jota kutsuu "Jo:ksi".
Kalmankopla (The Gangreen Gang) ovat joukko epämuodostuneita, vihreäihoisia teinipunkkareita. Koska heillä ei ole erityisiä voimia tai kykyjä, jengi ei yleensä ole suuri uhka tytöille, mutta he ovat osoittautuneet erittäin vaarallisiksi ollessaan motivoituneita. He nauttivat myös heikompien kiusaamisesta, erityisesti lasten ja vanhusten. Kalmankopla asuu vanhassa hökkelissä Tuusvillen kaatopaikalla. Koplan johtaja on Ässä ja muita jäseniä ovat lipeväkielinen Snake, meksikolainen Lil' Arturo, mykkä ja erikoisia taitoja omaava Nökö sekä koplan lihakset Pömpeli.
Ameebaveljet (The Amoeba Boys) ovat kolmen mutanttiameeban trio. Mafiapomoeleineen nämä aloittelevat rikolliset haluaisivat kovasti tulla nähdyiksi vakavasti otettavina konnina, jotka olisivat arvokkaita taistelemaan ja jopa saamaan selkäsaunan ja joutumaan vankilaan Tehotyttöjen toimesta. Valitettavasti heidän aivonsa ovat liian primitiiviset suunnittelemaan rikosta, joka olisi roskien heittämistä tai kadun ylittämistä vakavampi.
Ryövätär (Sedusa) on nuori, kaunis gorgonin kaltainen naamioitumisen mestari ja viettelijä, joka käyttää naisellisia viehätysvoimiaan saadakseen miehet tekemään tahtonsa mukaan, kuten professori Utoniumin, pormestarin ja Kalmankoplan. Kun hänen henkilöllisyytensä paljastuu, hän riisuu yleensä naamioasunsa ja taistelee esiin vedettävillä hiuksillaan trikoo-taisteluasussa.